CELEX: C2007/223/08
Language: el
Date: 2007-09-22 00:00:00
Title: Υπόθεση C-338/07 P: Αναίρεση που άσκησε στις 20 Ιουλίου 2007 η Distribuidora Vizcaína de Papeles, S.L., κατά της αποφάσεως που εξέδωσε το Πρωτοδικείο (πέμπτο τμήμα) στις 26 Απριλίου 2007 στις συνεκδικασθείσες υποθέσεις T-109/02, Bolloré κατά Επιτροπής, T-118/02, Arjo Wiggins Appleton κατά Επιτροπής, T-122/02, Mitsubishi HiTec Paper Bielefeld κατά Επιτροοπής, T-125/02, Papierfabrik August Koehler κατά Επιτροπής, T-126/02, M-real Zanders κατά Επιτροπής, T-128/02, Papeteries Mougeot κατά Επιτροπής, T-129/02, Torraspapel κατά Επιτροπής, T-132/02, Distribuidora Vizcaína de Papeles κατά Επιτροπής, και T-136/02, Papelera Guipuzcoana de Zicuñaga κατά Επιτροπής

22.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/7
            
         Αναίρεση που άσκησε στις 20 Ιουλίου 2007 η Distribuidora Vizcaína de Papeles, S.L., κατά της αποφάσεως που εξέδωσε το Πρωτοδικείο (πέμπτο τμήμα) στις 26 Απριλίου 2007 στις συνεκδικασθείσες υποθέσεις T-109/02, Bolloré κατά Επιτροπής, T-118/02, Arjo Wiggins Appleton κατά Επιτροπής, T-122/02, Mitsubishi HiTec Paper Bielefeld κατά Επιτροοπής, T-125/02, Papierfabrik August Koehler κατά Επιτροπής, T-126/02, M-real Zanders κατά Επιτροπής, T-128/02, Papeteries Mougeot κατά Επιτροπής, T-129/02, Torraspapel κατά Επιτροπής, T-132/02, Distribuidora Vizcaína de Papeles κατά Επιτροπής, και T-136/02, Papelera Guipuzcoana de Zicuñaga κατά Επιτροπής
   (Υπόθεση C-338/07 P)
   (2007/C 223/08)
   Γλώσσα διαδικασίας: η ισπανική
   Διάδικοι
   
      Αναιρεσείουσα: Distribuidora Vizcaína de Papeles, S.L. (εκπρόσωπος: E. Pérez Medrano, abogado)
   
      Αντίδικος κατ' αναίρεση: Επιτροπή των Ευρωπαϊκών Κοινοτήτων
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να κηρύξει την παρούσα αναίρεση παραδεκτή και βάσιμη,
            
         
               —
            
            
               να αναιρέσει την αναιρεσιβαλλόμενη απόφαση εν όλω ή εν μέρει, καθόσον θίγει την αναιρεσείουσα, για όλους ή ορισμένους από τους αναφερόμενους νομικούς λόγους, και να συναγάγει όλες τις αναγκαίες συνέπειες από την αναίρεση της απόφασης αυτής, τόσο στην περίπτωση που αποφανθεί το ίδιο οριστικά επί της ουσίας της υπόθεσης όσο και στην περίπτωση που αναπέμψει την υπόθεση στο Πρωτοδικείο,
            
         
               —
            
            
               να ακυρώσει ή να μειώσει το πρόστιμο που επιβλήθηκε με την προσβαλλόμενη απόφαση 2004/337/ΕΚ της Επιτροπής, της 20ής Δεκεμβρίου 2001, σχετικά με διαδικασία του άρθρου 81 της Συνθήκης ΕΚ και του άρθρου 53 της Συμφωνίας για τον ΕΟΧ (Υπόθεση COMP/E-1/36.212 — Αυτογραφικό χαρτί) (1),
            
         
               —
            
            
               να καταδικάσει την Επιτροπή στο σύνολο των δικαστικών εξόδων της παρούσας διαδικασίας,
            
         
               —
            
            
               να καταδικάσει την Επιτροπή στα δικαστικά έξοδα της διαδικασίας κατόπιν της οποίας εκδόθηκε η αναιρεσιβαλλόμενη απόφαση.
            
         Λόγοι αναιρέσεως και κύρια επιχειρήματα
   
               1.
            
            
               Προσβολή του δικαιώματος για δίκαιη δίκη, όσον αφορά την εκτίμηση ότι η αναιρεσείουσα μετέσχε σε ορισμένες συναντήσεις εκπροσώπων των συμπραττουσών επιχειρήσεων για την ισπανική αγορά και σε ευρωπαϊκή σύμπραξη επιχειρήσεων.
            
         
               2.
            
            
               Προσβολή του τεκμηρίου αθωότητας, καθόσον το συμπέρασμα για τη διάπραξη των παραβάσεων στηρίχθηκε σε ενδείξεις.
            
         
               3.
            
            
               Παραβίαση του κοινοτικού δικαίου, καθόσον το πρόστιμο είναι δυσανάλογο και άδικο ενόψει της σοβαρότητας, του υπολογισμού και της εφαρμογής ελαφρυντικών στοιχείων και της έλλειψης αιτιολόγησης της αξιολόγησης καθενός από τα στοιχεία αυτά.
            
         
               4.
            
            
               Προσβολή του δικαιώματος για διεξαγωγή δίκαιης δίκης εντός ευλόγου χρονικού διαστήματος.
            
         
      (1)  ΕΕ 2004, L 115, σ. 1.